REFORMASIE 500 FEES, 3-5 NOVEMBER 2017 | Pro Regno | Page 9
Posted by: proregno | August 31, 2017
REFORMASIE 500 FEES, 3-5 NOVEMBER 2017
500 jaar gelede het Maarten Luther die wêreld verander deur sy 95 stellings teen die kerkdeur in Wittenberg te spyker. Soos wat Max Weber in sy boek uitwys het dit verreikende positiewe sosiologiese en ekonomiese gevolge gehad vir die Protestantse Noord Europa… en later ook die res van die wêreld.
Ons vier vanjaar hierdie gebeurtenis in die vorm van ‘n fees te Diamantvallei, oos van Pretoria, vanaf 3 tot 5 November 2017. Daar gaan wees:
‘n Reformasie orkes en kooruitvoering
Sprekers/predikers wat gaan optree sluit in : Dr Morne Diedericks (AROS), Ds S le Cornu (GK Carletonville), Dr H Breytenbach (Vrye Geref Kerk), Ds J Schutte (AP Kerk), Ds S vSchalkwyk (BCVO), Eugene Viljoen (Reformatoriese Studie Sentrum) en Prof Mare (AP Kerk Rayton).
Luister na Ds Hannes Noëth se uiteensetting: https://youtu.be/hNB5t58UqTQ
Meer inligting by www.reformasie500.wordpress.com
Program by Diamantvallei 3-5 November
14:00 Kampeerders daag op
17:45 Opening : Luther se 95 stellings en lewenslange bekering – Eugene Viljoen
18:30 Psalms samesang
18:45 Wat is die Bybelse Evangelie volgens die Reformasie – Ds S le Cornu
♦ Die Oorspronklike Bybelse Evangelie
♦ Ondergang onder die Rooms Katolieke
♦ Herstel van die Evangelie tydens die Reformasie
09:00 – 11:00 Werkswinkel 1 & 2
Werkswinkel 1 : ICO : Dr Morne Diedericks
Reformasie & Deformasie in Onderwys
Werkswinkel 2 : Dr J Breytenbach :
Reformasie en Interpretasie van Vaderlandse Geskiedenis
11:00 Tee / Koffie
11:30-13:30 Werkswinkel 3 & 4
Werkswinkel 3 : AP Akademie : Ds Johan Schütte
Staan ons nog by Sola en Tota Scriptura na 500 jaar
Werkswinkel 4 : BCVO : Ds Willem van Schalkwyk
Onderwys as Reformatoriese hulpmiddel
16:00 Die Reformasie van die Reformator
Die Kunstefabriek orkes en koor bied vir ons ‘n werk oor Luther se geestelike stryd wat begin in ‘n donderstorm, wat hom in ‘n klooster dryf, wat hom op ‘n Pelgrimstog stuur. Maar steeds het die man geen rus vir sy siel nie. Eers nadat hy die Skrif begin ondersoek as Priester wat sy kudde versorg, kom hy in aanraking met die Evangelie. Die ware Evangelie van God, waar jy slegs deur God se Genade gered word…
Die musiek bevat werke van Luther self, asook Bach en Mendelssohn, komponiste wat deur Luther beïnvloed is. Daar is ook nuwe toonsettings van Psalms en ander tekste. Dit beloof om ‘n aangrypende reis te wees, en ons weer bewus te maak waarom die Reformasie plaasgevind het.
09:30 Erediens : Prof Roelof Marè
10:30 Psalm Samesang
12:00 Gemeenskaplike ete.
Elkeen bring koue vleis en slaai. Ons geniet dan die gemeeskap van die gelowiges deur saam te eet.
Daar sal stalletjies wees vir :
Uitstallings van boeke en ander nuttige items
Kos en versnapperings
Registreer ‘n stalletjie by https://reformasie500.wordpress.com/stalletjie-registrasie/.
« Die Afrikaner se demografiese probleem
Reformasie 500: Kom ons lees Romeine saam met Luther en Calvyn – Romeine 2:1-16 »